Premijer Novog Zelanda
<s>Premijer Novog Zelanda (engleski: Prime Minister of New Zealand; maorski: Te Pirimia o Aotearoa) je prvi ministar Krune, predsjednik Kabineta i šef vlade na Novom Zelandu.</s><s>Funkcija premijera postoji temeljem dugogodišnje ustavne konvencije (koja je proizašla iz kolonijalne uprave Ujedinjenog Kraljevstva) koja predviđa da predstavnik monarha, generalni guverner, treba za premijera izabrati onu osobu koja će najvjerojatnije steći povjerenje Predstavničkog doma.</s><s>Ta je osoba najčešće predsjednik one političke stranke koja ima najviše mjesta u tom domu.</s><s>Aktualni premijer je Chris Hipkins iz Laburističke stranke, koji je preuzeo vođenje vlade i stranke nakon ostavke njegove prethodnice, Jacinde Ardern.</s>

<s>Titula premijera prvi put se pojavila 1873. godine u sklopu Zakona o javnim službenicima (Civil List Act), međutim šef vlade izvorno je bio tituliran kao kolonijalni tajnik ili prvi ministar.</s><s>To je 1869. godine formalno promijenjeno u titulu "Premier", koja je na snazi ostala sve do 1901. godine, kada ju je Richard Seddon za svog mandata promijenio u "Prime Minister".</s><s>Nakon što je 1907. godine Novi Zeland postao dominion, titula "Prime Minister" postala je standardna.</s>

<s>*
Politika Novog Zelanda
Novi Zeland</s>

